Komende van die warm Laeveld sou ek 'n verwarmer/handdoekverwarmer in die badkamer waardeer. Verder was daar net een elektriese tweepuntprop. Andersins is die geriewe duursaam, skoon en baie netjies. Verder is dit baie stil, en die ontbyt smaaklik en betyds.
Ons het 'n wegbreeknaweek gehad, en 2 nagte by Somerslus Gastehuis oorgeslaap. Die kamer was pynlik netjies, en toegerus met alles wat mens nodig het. Die lekker groot badkamer was 'n bederf - met 'n "slipper" bad sowel as 'n stort. Alles skoon en netjies. Die tuin is pragtig en goed versorg. Mona is 'n fantastiese gasvrou, sy laat mens dadelik tuis voel. Ons het ook 'n heerlike ontbyt gehad beide oggende. Ons het die stilte en rustigheid terdeë geniet en sal beslis weer in die toekoms soontoe gaan as ons voel die stadslewe druk te veel.
Is in 'n veilig omgewing, baie mooi plek met mooi tuin. Ontvangs was baie vriendelik en ons het gou tuis gevoel. Kan dit regtig aanbeveel.
Dit was ons tweede keer wat ons by Somerslus bespreek het. Baie netjiese, gerieflike verblyf. In 'n veiligheidskompleks, stil, boomryke area. Die gasvrou het 'n heerlike ontbyt bedien. Ons sal definitief weer teruggaan.
Somerslus Gastehuis bied baie waarde vir geld. Die kamers is baie goed toegerus. Die omgewing van die gastehuis is veilig en die gastehuis self bied 'n rustige atmosfeer. Die diens van die gastehuis is tops. Ek sal Somerslus vir seker aanbeveel.
Heerlik gebly in 'n baie netjiese kamer waar baie aandag gegee is aan detail en gerief. Uitstekend geleë, baie veilig, professioneel. Ons kan Somerlus met 'n geruste hart aanbeveel en sal beslis weer daar gaan bly in die toekoms.
Ek kan Somerslus regtig aanbeveel. Die kamers is uiters netjies en baie mooi. Dis in 'n veilige omgewing. Ons is vriendelik ontvang.